समागम में हुआ कवि सम्मेलन, हास्य, शृंगार और वीर रस से संगत हुई निहाल
गुरमतसमागम के तीसरे दिन कीर्तन दीवान सजेगा। रात को कीर्तन का विशेष कार्यक्रम होगा। 4 मार्च की अलसुबह अमृतसंचार कार्यक्रम के साथ गुरमत समागम संपन्न होगा।
यहांकी संगत आई
समागममें कनाड़ा, अमेरिका, थाईलैंड समेत अन्य देशों के अलावा रुड़की, दिल्ली, जालंधर, चंडीगढ़, अमृतसर, देहरादून, हरिद्वार, इंदौर, अहमदाबाद, रेवाड़ी, लुधियाना सहित अन्य स्थानों से संगत आई है।
मनको सुकून मिलता है समागम में आने से : कनाड़ानिवासी 62 वर्षीय ग्लोरिया ग्रेवा पंजाबी भाषा नहीं जानती, लेकिन 15 साल से परिवार के साथ समागम में रही हैं। ग्लोरिया सोशल वर्कर है। वे कहती हैं कि समागम में आने से मन को सुकून मिलता है। ग्रेवा के पति भारत के पंजाब स्टेट से हैं। उनके पति वहां मैकेनिक हैं।
ज्ञानी संत सिंह मस्कीन कथा वाचक थे। उन्होंने देश विदेश में गुरवाणी का प्रचार प्रसार और संगत को धर्म से जोड़ने का कार्य किया। 1934 में पाकिस्तान के लक्की मरवत में उनका जन्म हुआ। माता का नाम रामकौर और पिता का नाम करतार सिंह था। उनके एक बहन सुजान कौर थी। 1958 में उनका विवाह बीबी सुंदर कौर से हुआ। उनके तीन पुत्र दो बेटियां हैं। खालसा हाई स्कूल में शिक्षा के बाद 1947 में विभाजन के समय संत सिंह मस्कीन पाकिस्तान से भारत आए। सबसे पहले अलवर जिले के बहादुपुर गांव में रहे। उनके पिता खेतीबाड़ी करते थे। कुछ समय पिता परिवार सहित अलवर गए और पुलिस कंट्रोल रूम के पास रहने लगे। मस्कीन जी की हिंदी, गुरुमुखी, उर्दू फारसी भाषा पर अच्छी पकड़ थी। उन्होंने करीब 60 साल तक कथा वाचन किया। प्रारंभ में वे बाबा बलवंत सिंह की संगत में करीब 5 साल तक रहे। इसके बाद स्वयं कथा करने लगे। वे विदेशों में भी कथा करने जाते थे। 71 साल की आयु में 18 फरवरी 2005 को इटावा उत्तरप्रदेश में एक शादी समारोह के दौरान दिल का दौरा पड़ने पर मस्कीन जी ब्रह्मलीन हो गए। उन्होंने 50 से अधिक साहित्यिक पुस्तकें लिखी। उन्हें इस युग के भाई गुरदास अवार्ड, गुरमत विद्या मार्तंड पंथरतन की उपाधि से नवाजा गया। जैसा का ज्ञानी संत सिंह मस्कीन के पौत्र अशप्रीत सिंह ने बताया।
अलवर. गुरुवार को टेल्को चाैराहा के पास स्थित गुरुद्वारा में आयोजित गुरमत समागम के दौरान उपस्थित लोग।
भास्कर संवाददाता | अलवर
ज्ञानीसंत सिंह मस्कीन की स्मृति में टेल्को चौराहे के पास स्थित गुरुद्वारे में चल रहे तीन दिवसीय 57 वें गुरमत समागम के दूसरे दिन गुरुवार को आयोजित कवि सम्मेलन में 30 कवियों ने पंजाबी भाषा में हास्य, शृंगार वीर रस की काव्य रचनाएं सुनाईं। कवि सम्मेलन में राजेंद्र कौर लुधियाना, गुरचरनसिंह चरन दिल्ली, रामसिंह राही दिल्ली, सतनाम कौर दिल्ली, सतीश कौर दिल्ली, बलवीर सिंह बल, अमरीक सिंह खुश, बलविंदर सिंह रंगीला सहित अन्य कवियों ने अपनी रचनाएं पेश की। संचालन बलवीर सिंह बल ने किया।
गुरुवाणीसे निहाल हुई संगत, दीवान सजा
ज्ञानीसंत सिंह मस्कीन जी के पौत्र अशप्रीत सिंह ने बताया कि सुबह भाई कंवरपाल सिंह देहरादून द्वारा आसादी वार पढ़ने बाद दूसरे दिन का सुबह का दीवान सजा। रहिरास साहब के पाठ के बाद शाम का दीवान सजा। भाई गुरतीरथ सिंह दरबार साहब, भाई रणधीर सिंह, भाई दलीप सिंह फक्कर भाई हिम्मत सिंह फक्कर सहित 40 रागी जत्थों ने गुरवाणी का कीर्तन किया। जसविंदर सिंह दर्दी, भाई फतेह सिंह भाई मनमोहन सिंह सहित 15 कथावाचकों ने कथा वाचन कर संगत को निहाल किया। समागम में मुख्य रूप से अकालतख्त के जत्थेदार गुरबचन सिंह, पूर्व अकालतख्त जत्थेदार जोगेंद्र सिंह बेदांती, दरबार साहिब परिक्रमा के हेड जगप्रीत सिंह, दरबार साहिब के पूर्व अरदासी भाई धरम सिंह ने भाग लिया। दूसरे दिन भी लंगर बरताया गया।
इसलिएअलवर में होता है समागम
ज्ञानीसंत सिंह मस्कीन ने 1960 में समागम की शुरुआत की। करीब 20 साल तक पुलिस कंट्रोल रूम के पास समागम होता रहा। जगह कम पड़ने पर समागम स्थल बदलकर रोड नंबर दो कर दिया गया। 2005 में ज्ञानी संत सिंह मस्कीन के ब्रह्मलीन होने पर वर्तमान समागम स्थल पर उनका दाह संस्कार हुआ था। इसके बाद 2006 से टेल्को चौराहा के पास स्थित गुरुद्वारे में समागम होने लगा।
hin_Deva hin_Deva hin_Deva awa_Deva hin_Deva hin_Deva awa_Deva bho_Deva hin_Deva hin_Deva hin_Deva hin_Deva hin_Deva